Rakennusyhtiöt Lemminkäinen ja YIT yhdistyvät

Rakennusyhtiöt Lemminkäinen ja YIT yhdistyvät.

Yhtiöiden yhdistetty liikevaihto on noin 3,4 miljardia euroa ja liikevoitto noin 85 miljoonaa euroa, YIT kertoo tiedotteessaan.

Lemminkäisen osakkeenomistajat saisivat sulautumisvastikkeena 3,6146 YIT:n uutta osaketta jokaista omistamaansa Lemminkäisen osaketta kohden, jolloin yhdistymisen toteuttamisen jälkeen YIT:n osakkeenomistajat omistavat yhdistyneestä yhtiöstä 60 prosenttia ja Lemminkäisen osakkeenomistajat 40 prosenttia.

Yhtiöiden mukaan YIT:n ja Lemminkäisen viimeisen kolmen kuukauden kaupankäyntimäärillä painotettujen keskikurssien perusteella YIT:n osakkeenomistajien omistus olisi ollut noin 67,1 prosenttia ja Lemminkäisen osakkeenomistajien omistusosuus olisi ollut noin 32,9 prosenttia.

Yhtiöt järjestävät ylimääräisen yhtiökokoukset, joissa käsitellään yhdistymistä.

Yhdistyminen on tarkoitus toteuttaa joko marraskuun alusta tai ensi vuoden alusta lähtien. Sulautuminen vaatii kilpailuviranomaisen hyväksymisen.

YIT:n mukaan yhdistyneen yhtiön kasvun ja kannattavuuden moottorina toimii kasvukeskusten kehittäminen, ja yhtiöiden liiketoiminta-alueet täydentävät ja tasapainottavat toisiaan sekä parantavat yhtiöiden suhdannekestävyyttä.